51 
szép egyházhoz ér. Ezen a legcsekélyebb sérülést, egyetlen re¬ 
pedést sem lehetett látni; a pusztulás vidékén feltűnő példája 
a megkiméltetésuek. Ettől csak 1 / 4 mértföldnyire északkelet 
felé a Monté Dolada lejtőjénél fekvő helyiségek, Soccher és 
Arsié, legnagyobb részben elpusztultak. La Seccanál indul ki a 
coneglianoi útvonalból azon út, mely Alpago vidékére visz. 
Az alacsony, halmos alpagoi fensik több, a tóba ömlő patak 
által van átszelve; ezen patakok által képezett széles, ke- 
vésbbé mély, mindazonáltal részben meredekfalu völgyek az 
eocen rétegekben vannak vágva. A számos falvak részint 
sík völgyben, részint fensíkokon feküsznek. Síkon és völgyek¬ 
ben feküsznek Bastia, Puos, Farra, Cornei és mások. Alacso¬ 
nyabb fensíkon vagy hegyoldalokon Sitran, Yalzella, Torcli, 
Garna, Tignes, Villa, Pieve, Torres és Quers-sel, Plois és Cu- 
rago, Codenzan, Chiés, Borsoi, Lamosano, Tambre, Tambruz-zal 
Spert stb. 
Említésre méltó sérülés nem esett la Se ccában e házcsopor¬ 
ton, sem Bastia faluban. Sitran, mely közvetlenül Bastia mel¬ 
lett egy magaslaton fekszik, csak keveset szenvedett. Puos (V* 
mértfőidre északkelet felé a nevezett falvaktól) legnagyobb 
részben romban hevert s egyikét mutatá azon pontoknak, me¬ 
lyeket a rendülés legerősebben talált. A megkimélt Baslia és 
a szétrombolt Puos mindketten sík téren alluviumon feküsznek. 
A falu kinézése legott elárulja, hogy itt a földrengés sokkal 
nagyobb erővel dühöngött, mint Bellunoban is; csak kevés 
ház állott még fenn meghasadott falakkal, a legnagyobb rész 
rom vala, egynéhány meg csak kőhalmaz. A szabadon álló 
campanile egészen össze volt dűlve, hasonlóan az egyháznak 
is egy része. A házfalak kidiiltek az útra s ezt közvetlenül a 
földrengés után járkatlanná tették; a fedélzet és gerendázat 
majd mindenütt leszakadozott. Mig Bellunoban már a legélén¬ 
kebb építkezési tevékenység uralkodott, és az emberek az újra 
helyreállított lakásokba visszatértek vala, addig Puosban aug. 
végefelé, midőn Katii ott járt, még minden romban hevert. Lebon¬ 
tották ugyan a dűlő félben lévő házakat, de újra épitésükhöz 
nem kezdtek, mert a föld még nem volt nyugodt, s dörgés ki¬ 
sérte rázkódások csaknem mindenap ismétlődtek. A földren- 
